6 alternative måter å påføre mascara på | Oriflame Cosmetics
1. VRIKKE BØRSTEN
Vil du ha bøy på vippene som varer? Da bør du styre unna å påføre mascara jevnt over fra røtter til tupp. Du bør derimot påføre et tykkere lag ved røttene ved å vrikke mascarabørsten fram og tilbake, og deretter forsiktig børste mot tuppene.
2.	PÅFØR MASCARA VERTIKALT
Er du ute etter en mer naturlig look? Da bør du snu børsten vertikalt og påføre på den måten. Bruk tuppen på børsten og børst langs vippene. Da får du lengre, mer naturlige vipper.
3. FOKUSER PÅ MIDTEN
Hvem vil ikke ha store, runde øyne? For å oppnå dette skal du starte med å dele øynene inn i tre deler (kun visuelt). Påfør kun mascara på midten ved å bruke tuppen av børsten og med en vrikkende bevegelse. Du vil se et umiddelbart resultat!
4. PÅFØR MASCARA DIAGONALT
En annen måte å få store øyne på er å påføre mascara diagonalt. Nøkkelen til denne teknikken er å dra børsten mot en vinkel, i stedet for å børste fra røttene og oppover. Avslutt med å gi ytre vippene litt ekstra oppmerksomhet.
5. SAMLE VIPPENE
Dukkeøyne er noe mange vil ha, men som er vanskelig å få til. Den enkleste måten er å påføre masse mascara og bruke en pinsett for å samle flere vipper sammen.
6. BØY TUPPEN PÅ BØRSTEN
Synes du det er vanskelig å komme til vippene ved øyekroken? Trikset er å bøye børsten i en 90 graders vinkel. På denne måten vil det bli mye enklere å komme til. Vær oppmerksom på at det ikke alltid er like lett å bøye børsten tilbake igjen, så du bør ha en mascara til øyekroken og en til resten.